hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu hu hu hu de hu hu hu hu en en hu hu hu hu hu hu hu hu hu hu hu hu hu hu hu hu hu hu hu hu hu cs hu en hu hu hu en hu hu hu en hu hu hu en hu hu hu hu zh hu hu hu hu hu hu hu hu hu hu hu hu hu hu hu da de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu
iskolásoknak szánt erdélyi tudományos folyóirat (1953–)
A Matlap általános- és középiskolásoknak szánt, évi 10 számban megjelenő erdélyi tudományos folyóirat. Elődje az 1953-ban alapított Matematikai és Fizikai Lapok, mely később Matematikai Lapokra változtatta nevét. Egy ideig a megfelelő román nyelvű folyóirat tükörfordításaként jelent meg, napjainkban a kolozsvári Radó Ferenc Matematikaművelő Társaság által kiadott önálló és független lap. A lap jelenlegi állandó jellegű szerkesztői Adorjáni Csilla, Sárkány Györgyi, valamint Néda Zsuzsa.
Kolumbán József (1997–2017), Szenkovits Ferenc (2018–)
Nem tévesztendő össze a következővel: Középiskolai Matematikai és Fizikai Lapok.
Nem tévesztendő össze a következővel: Mathematikai és Physikai Lapok.
A Matematikai és Fizikai Lapokat 1953-ban indította a Romániai Matematikai és Fizikai Társulat, mint a Gazeta Matematică și Fizică magyar nyelvű fordítását. A szerkesztőség a Bukarestben megjelenő folyóirat főszerkesztőségének kisegítőjeként működött (anyaggyűjtés, annak elbírálása és román nyelvre fordítása, a román nyelvű anyag magyarra fordítása, a magyar nyelven beküldött feladatok elbírálása). Felelős szerkesztője Maurer Gyula, a fordításokban kitűnt Libál Ilona.
1957 és 1962 között független lapként jelent meg Cseke Vilmos majd Kovács Kálmán szerkesztésében. A lap fizikus szerkesztői Heinrich László és Koch Ferenc voltak.
1962-ben neve Matematikai Lapokra változott, és ismét a román folyóirat, a Gazeta Matematică fordítása volt, bár 1974-től saját felelősségre saját cikkeket is közölt. Felelős szerkesztője 1975-ig Kovács Kálmán volt Szőcs Judit és Néda Ágnes segítségével, ezután egy szerkesztőségi munkaközösség felelt a kiadásért, élén Cseke Vilmossal. 1977-ben mind a magyar, mind a román nyelvű kiadás szerkesztésébe bekapcsolódott Kádár István matematikai szakíró. A munkaközösség összetétele 1979-től kezdve Pál Árpád főszerkesztő, Kolozsi Jenő, Kolumbán József, Néda Ágnes, Németh Sándor, Péterffy Enikő (felelős szerkesztők), Kovács Margit (szerkesztő).
A lap 30 évfolyamában majdnem 100 szerző közölt mintegy 220 nagyobb terjedelmű tanulmányt, ezeknek több mint fele a folyóirat független időszaka idején, öt és fél évfolyamában jelent meg, amiből kitűnik, hogy az önálló szerkesztés a magyar szakemberek szakirodalmi jelentkezésének kedvezett.
A folyóirat 1989 után is folyamatosan megjelent; főszerkesztője 1993–2002 között Néda Ágnes. A 15 tagú szerkesztőbizottság önkéntes munkában végzi feladatát. A bukaresti fenntartóval folyamatosak voltak a súrlódások, 1990 után már nem támogatta anyagilag a lapot. Emiatt 1997-ben a magyar szerkesztőség kivált, és megalapította a Matlap önálló folyóiratot a Matematikai Lapok folytatásaként.
Matematikai és Fizikai Lapok
Románia Matematikai Tudományos Társulata
Matematikai és Fizikai Lapok
önálló magyar nyelvű lap
Románia Matematikai Tudományos Társulata
fordítás, az utolsó években már saját cikkek is megjelentek
Románia Matematikai Tudományos Társulata
önálló magyar nyelvű lap, részben
Románia Matematikai Tudományos Társulata
önálló magyar nyelvű lap
Radó Ferenc Matematikaművelő Társaság
A folyóirat a középfokú oktatásban szereplő matematikai anyagot kiegészítő ismertető cikkeket, azokhoz kapcsolódó kisebb tanulmányokat, feladatokat, a feladatokhoz kapcsolódó jegyzeteket, feladatmegoldásokat és a feladatmegoldók névsorát tartalmazta. A legjobb feladatmegoldók jutalma több évben egy nyári tábor volt, ahol további versenyeken vettek részt.
Csak az önálló lap esetében szerepel főszerkesztő az impresszumban, kivéve 1979--1989, amikor a kolozsvári magyar szerkesztőségnek is volt főszerkesztője.[1]
Cseke Vilmos, 1957–1959. július
Kovács Kálmán, 1959. augusztus – 1962. június
Pál Árpád, 1979. február – 1989. december
Kolumbán József, 1990. január – 1992. december
Néda Ágnes, 1993. január – 2003. február
Kolumbán József, 2003. március – 2017
Török István 1957–1960 közt részt vett a szerkesztésben
↑ Néda Ágnes: Félévszázada jelenik meg a Matematikai Lapok, Matlap, 2003. június. 205--213. o.
Romániai magyar irodalmi lexikon: Szépirodalom, közírás, tudományos irodalom, művelődés III. (Kh–M). Főszerk. Dávid Gyula. Bukarest: Kriterion. 1994. ISBN 973-26-0369-0
Makkay József. „Számtan nélkül nincs logika”, Erdélyi Napló, 2015. március 7. (Hozzáférés ideje: 2017. március 31.)
A Matlap (Matematikai ifjúsági lapok) honlapja.
Babeș–Bolyai Tudományegyetem Matematika és Informatika Kar Könyvtára
Erdély-portál • összefoglaló, színes tartalomajánló lap
A lap eredeti címe: „https://hu.wikipedia.org/w/index.php?title=Matlap&oldid=24472442”
Utoljára szerkesztve 2021. december 14., 18:27-kor
A lap utolsó módosítása: 2021. december 14., 18:27
A lap szövege CC BY-SA 3.0 alatt érhető el, ha nincs külön jelölve.